
ქ. ბათუმი

„აჭარის ავტონომიური რესპუბლიკის მთავრობის რეგლამენტის დამტკიცების შესახებ“ აჭარის ავტონომიური რესპუბლიკის მთავრობის 2008 წლის 26 აგვისტოს №33 დადგენილებაში ცვლილებების შეტანის თაობაზე
1. „აჭარის ავტონომიური რესპუბლიკის ნორმატიული აქტების შესა​ხებ“ აჭარის ავტონომიური რესპუბლიკის კანონის 26-ე მუხლის შესაბამისად, „აჭარის ავტონომიური რესპუბლიკის მთავრობის რეგლა​მენ​ტის დამტკიცების შესახებ“ აჭარის ავტონომიური რესპუბლიკის მთა​ვ​რობის 2008 წლის 26 აგვისტოს №33 დადგენილებაში (გაზეთი აჭარა 2008 წ. 30 აგვისტო №96/23.014) შეტანილ იქნეს შემდეგი ცვლილებები: 
ა) რეგლამენტის პირველი მუხლის მე-2 პუნქტი ჩამოყალიბდეს შემდეგი რედაქციით:

 „2. ამ რეგლამენტით აღნიშნულ ორგანოებსა და თანამდებობის პირებში იგულისხმება აჭარის ავტონომიური რესპუბლიკის ხელისუ​ფ​ლე​ბის შესაბამისი ორგანოები და თანამდებობის პირები, ხოლო კანონში, კანონპროექტებსა და სხვა სამართლებრივ აქტებში შესაბამისად, აჭარის ავტონომიური რესპუბლიკის კანონები, კანონპროექტები და სხვა სამარ​თ​ლებრივი აქტები, სამართლებრივი აქტების პროექტები.“;
ბ) რეგლამენტის მე-5 მუხლი ჩამოყალიბდეს შემდეგი რედაქციით:

1. მთავრობა თავისი კომპეტენციის ფარგლებში საქართველოს კონ​ს​ტი​ტუციის, „აჭარის ავტონომიური რესპუბლიკის სტატუსის შესა​ხებ“ საქართველოს კონსტიტუციური კანონის, აჭარის ავტონომიური რესპუ​ბ​ლიკის კონსტიტუციისა და სხვა საკანონმდებლო აქტების საფუძველზე და მათ შესასრულებლად იღებს დადგენილებებსა და განკარგულებებს, რომელთაც ხელს აწერს მთავრობის თავმჯდომარე. 
2. მთავრობის სამართლებრივი აქტების მომზადების, მათი გამო​ქვე​ყ​ნე​ბისა და ძალაში შესვლის წესი დგინდება კანონმდებლობის შესაბა​მი​სად.
3. მთავრობის სამართლებრივი აქტი მიიღება, როგორც მისი მთავ​რობის სხ​დო​მა​ზე განხილვისა და მოწონების შემდეგ, ასევე გამონაკლის შემთ​ხ​ვე​ვე​ბ​ში მთავრობის წევრთა გამოკითხვის წესით.
4. მთავრობის წევრთა გამო​კი​თ​ხ​ვის წესით მთავრობის სამართ​ლებ​რი​ვი აქტის მიღება ხდება მთავრობის თავმჯდომარესთან შეთანხმებით. ამ შემთხვევაში დგება შეთანხმების ფურცელი, რომელზე ხელ​მო​წე​რი​თაც მთავრობის წევრები ადასტურებენ თავიანთ პოზიციას (ეთანხმება, არ ეთანხმება) სამართლებრივი აქტის პროექტთან დაკავშირებით.
5. ამ მუხლის მე-4 პუნქტით განსაზღვრული პროცედურის დასრუ​ლე​​ბის შემდეგ, თუ მთავრობის წევრთა სრული შემადგენლობის ნახე​ვარ​ზე მეტი დაეთანხმება სამართლებრივი აქტის პროექტს, მთავრობის აპა​რა​ტი შესაბამისი სტრუქტურული ერთეუ​ლე​ბის მეშ​ვეობით უზრუ​ნვე​ლ​ყოფს სამართლებრივი აქტის პროექტის ექსპერ​ტი​​​ზასა და ხელმო​სა​წე​რად მომზადებას, რის შემდეგაც მთავრობის თავ​მ​ჯ​დომარე ხელს აწერს მთავრობის მიერ გამოკითხვის წესით მიღე​ბულ სამართლებრივ აქტს.

6. გამოკითხვის წესით მიღებული სამართლებრივი აქტის შესახებ სათანადო ჩანაწერი კეთდება მთავრობის უახლოესი სხდომის ოქმში.“;
გ) რეგლამენტის მე-6 მუხლის მე-2 პუნქტი ჩამოყალიბდეს შემდეგი რედაქციით:

„2. როგორც წესი მთავრობის სხდომის გამართვის დღეა თვის პირველი სამშაბათი, მთავრობის თავმჯდომარის გადაწყვეტილებით სხდომა შეიძლება გაი​მარ​თოს სხვა დღეს.“.
დ) რეგლამენტის მე-9 მუხლი ჩამოყალიბდეს შემდეგი რედაქციით:

1. მთავრობა თავის საქმიანობას წარმართავს აჭარის ავტონომიური რესპუბ​ლიკის მთავრობის მიერ დამტკიცებული რეგიონის განვი​თა​რე​ბის სტრატეგიის შესაბამისად.

2. მთავრობამ თავისი საქმიანობის წარმართვისათვის მთავრობის კომპეტენციას მიკუთვნებული ცალკეული სფეროების მიხედვით შეი​ძ​ლე​ბა შეიმუშავოს და დაამტკიცოს სამუშაო გეგმა, რომლის ხანგძ​ლი​ვო​ბა​ს განსაზღვრავს მთავრობა.
3. მთავრობის სამუშაო გეგმის შემუშავებას უზრუნველყოფს მთავ​რო​ბის აპარატი შესაბამისი დაწესებულებების მონაწილეობით.

ე) რეგლამენტის 24-ე მუხლის მე-7 პუნქტი ჩამოყალიბდეს შემდეგი რედაქციით:

„7. მთავრობის აპარატის საქმისწარმოების დეპარტამენტი სხვა შესა​ბა​მისი სტრუქტურული ქვედანაყოფების მონაწილეობით მთავრო​ბის თავ​მჯდომარის მიერ ხელმოწერილ სამართლებრივ აქტს, კანონ​მდე​ბ​ლო​​ბით დადგენილი წესის შესაბამისად აფორმებს 2 დღის ვადაში (ასვამს სარეგი​სტ​რა​ციო ნომერს და სხვა აუცილებელ რეკვიზიტებს) და დაუყოვნებლივ გადასცემს:
ა) საქართველოს საკანონმდებლო მაცნეს (მხოლოდ ნორმატიულ აქტს) ბეჭდვითი ფორმით ელექტრონულ ვერსიასთან ერთად;
ბ) სამართლებრივი აქტის პროექტის წარმომდგენს (ინიციატორს);

გ) იმ სახელმწიფო (აჭარის ავტონომიური რესპუბლიკის ხელი​სუ​ფ​ლე​​ბის) ორგანოს, დაწესებულებას, ორგანიზაციას, რომელთან დაკავში​რე​​​​​​ბით მიღებულ იქნა (გამოიცა) სამართლებრივი აქტი, ან/და რომლის ინტერესებსაც შეეხება იგი;

დ) სხვა სუბიექტებს კანონმდებლობით გათვალისწინებულ შემთ​ხ​ვე​ვებში და წესით.
ვ) რეგლამენტის 33-ე მუხლის პირველი პუნქტის „დ“ ქვეპუნქტი ამოღებულ იქნეს;

2. დადგენილება ამოქმედდეს გამოქვეყნებისთანავე.
მთავრობის თავმჯდომარე

